Hirmumyrsky Suomessa vuonna 1890

Hirmumyrsky Suomessa 28. elokuuta 1890 (”Elokuun myrsky”) on ainoa hirmumyrskynä Suomessa pidetty myrsky. Tarkkoja tuulen nopeuksia ei ole tiedossa silloisten mittauslaitteiden puutteellisuuden vuoksi, mutta meteorogi Pauli Jokinen on esittänyt pro gradussaan arvioita keskituulen nopeudesta Itämerellä 30–35 m/s, maa-alueilla 17–23 m/s, puuskahuipuissa todennäköisesti 27–40 m/s, konvektion aiheuttamien laskuvirtausten yhteydessä jopa yli 40 m/s.

Tikkurilan Honkanummelta on valokuva, jossa näkyy katkeilleita mäntyjä, Helsingissä Johanneksenkirkon ylimmät rakennustelineet romahtivat ja satoi rakeita. Myrsky oli laaja-alainen ja kesti yhdellä paikkakunnalla huomattavan pitkään. Etelä-Suomessa kaatui kymmeniä tuhansia puita, joista paksuimpien rungot olivat läpimitaltaan 40 cm.

Lähteet

Aiheesta muualla 
 Pauli Jokinen, Elokuun (hirmu)myrskystä tasan 120 vuotta 
 Sakari Topelius ja "elokuunmyrsky" 1890, Aamulehti, 19.02.1933, nro 48, s. 7, Kansalliskirjaston digitaaliset aineistot

1890
Myrskyt ja rajuilmat Suomessa